समर वेकेशंस में ट्रैवल मार्ट में मिलेंगे सैर-सपाटे के ऑफर डिस्काउंट
समरवेकेशंस अगर कहीं सैर सपाटे की प्लानिंग कर रहे हैं तो आपके लिए आज से आकर्षक टूरिस्ट डेस्टिनेशन, टूअर पैकेज के साथ इंडिया ट्रैवल मार्ट का आयोजन होने जा रहा है। इंडिया ट्रेवल मार्ट की ओर से आयोजित यह एग्जिबिशन आज से होटल माउंट व्यू में आयोजित होने जा रही है। एग्जिबिशन की खास बात यह है कि यहां पर देश के ही नहीं बल्कि विदेशी टूरिज्म और टूअर प्लानर यहां रहे हैं।
इस बार आकर्षक तथा बेहतरीन घूमने वाली जगहों से रूबरू कराने के लिए साहसिक पर्यटन (एडेंवचर्स), प्रार्कतिक सौंदर्यों, पहाड़ों की सैर, समुद्री पर्यटन, रेगिस्तान से लेकर वन्यजीव (वाइल्ड लाइफ) तक, तीर्थ यात्रा से लेकर मेडिकल टूरिज्म आदि विभिन्न विशेषताओं के साथ पर्यटकों के लिए पर्याप्त संभावनाएं उपलब्ध होंगी। एग्जिबिशन में किफायती हाॅलीडे पैकेज, होटल, रिसाॅर्ट आदि की बुकिंग कराने पर आपको डिस्काउंट भी मिलेगा। यह जानकारी इंडिया टूरिज्म मार्ट के डायरेक्टर अजय गुप्ता ने दी।
एग्जिबिशन में सिटको (चंडीगढ़ पर्यटन), गुजरात टूरिज्म, जम्मू एवं कश्मीर टूरिज्म, हिमाचल प्रदेश टूरिज्म, झारखंड, वेस्ट बंगाल टूरिज्म, तेलंगाना टूरिज्म, कर्नाटक टूरिज्म, ईस्ट ब्राउन रिसोर्ट शिमला, सूर्यविलास लग्जरी रिसोर्ट एवं स्पा, क्लब महिन्द्रा हाॅलिडेस, कंट्री इन होटल एवं रिसोर्ट, स्पाइसलैंड हाॅलीडेस केरल, एटलांटिक टूरिज्म, ट्रैवलमेल डॉट इन के अलावा देश विदेश के ट्रेवल और टूरिज्म के स्टॉल लगाए जाएंगे। यहां पर ऑन स्पॉट बुकिंग कराने पर आपको भारी डिस्काउंट भी मिलेगा।
आईटीएम के डायरेक्टर अजय गुप्ता ने कहा कि आजकल हमारा लाइफ स्टाइल तनाव ज्यादा है। ऐसे में हर व्यक्ति सुकून के दो पल की तलाश करता है। अधिकतर लोग छुट्टियों पर अनोखे तथा नये-नये घूमने-फिरने की डेस्टिनेशन पर जाना पसंद करते हैं। इन सभी पहलुओं को ध्यान में रखते हुए इस एग्जिबिशन का आयोजन किया जा रहा है।
उन्होंने बताया कि मेट्रो के बजाय विभिन्न राज्यों की राजधानियों, टीयर-2 और टीयर-3 शहरों में पर्यटन को प्रोत्साहित करने की जरूरत को समझते हैं, जिससे दूसरे राज्यों तथा विभिन्न राष्ट्रों को जाने वाले केवल चंडीगढ़, मोहाली, पंचकुला ही नहीं बल्कि पंजाब, हरियाणा, हिमाचल प्रदेश, दिल्ली तथा जम्मू कश्मीर राज्यों के पर्यटकों को भी फायदा पहुंचेगाीि
कश्मीर से तेलंगाना तक के दिए जाएंगे टूर पैकेज, केरल और राजस्थान की सैर का भी मौका
रिसॉर्ट क्षेत्र से जुड़े कई राज्यों से शामिल होंगे टूरिज्म बोर्ड
एग्जिबिशनमें कई राज्यों के टूरिज्म बोर्ड, ट्रैवल आॅपरेटर्स, ट्रैवल एजेंट, ट्रैवल पोर्टल, होटल और रिसाॅर्ट क्षेत्र से जुड़े हुए लोग शामिल होंगे। चंडीगढ़ के लोगों की जरूरतों को ध्यान में रखते हुए वेकेशन, वीकएंड गेटवे, फैमिली हाॅलीडे, हनीमून पैकेज, बिजनेस ट्रिप्स, एंडवेंचर, वन्यजीव, तीर्थ यात्रा आदि की सुविधाएं उपलब्ध करवाए। इसके साथ ही कश्मीर से तेलंगाना कच्छ से कर्नाटक आदि अनूठी डेस्टिनेशन पर आधारित पैकेज भी उपलब्ध करवाए जा रहे हैं।
बच्चों की भागीदारी बढ़ाने के लिये टूरिज्म थीम पर आधारित चित्रकला प्रतियोगिता और टूरिज्म से जुड़े सवाल होंगे। इसमें सभी उम्र के बच्चे हिस्सा लेकर अपनी प्रतिभा दिखा सकते हैं। एग्जिबिशन में प्रवेश निशुल्क तथा समय प्रातः 11 बजे से सायं 7 बजे तक हैं। साथ ही लक्की ड्रा भी किया जा रहा है, जिसमें प्रतिभागियों को आर्कषक पैकेज, होटल में ठहरना तथा अन्य ईनामों को जीतने का मौका मिलेगा।
यूटीलिटी न्यूज
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hne_Deva